De voksne billene er nokså små, brede, mørke biller. Antennene er trådformede, litt lengre enn hode + thorax. Palpene er forholdsvis kraftige, hodet middelsstort med ganske store fasettøyne. Pronotum er rundet, avsmalnende forover. Dekkvingene er litt rundede. Beina er middels lange, lårene noe fortykkede. Larvene, såkalte "water pennies", er flate og ovale og ligger tett presset mot steinene i den strie strømmen.